Jacobsen var i sine tidlige år metodistprest i Hvittingfoss (1969–71) og Sandefjord (1971–72). Han meldte seg ut av metodistsamfunnet i 1972 som en følge av sitt syn på dåpen. Etter dette virket han som forkynner i Drammen pinsemenighet, hvor han senere ble forstander (1973–74). Han har også vært forstander i pinsemenighetene i Brevik (1974–78) og i Bergen (1978–84). Der han var forstander i Menigheten Filadelfia, som i denne perioden opplevde en meget stor vekst. I tillegg til dette har Jacobsen undervist i mange år på bibelskolen i Sarons Dal, hvor han også var rektor frem til 1984.